gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl de en sv fr de de it gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Volta de 'café para todos' en Marrocos
Cuarta feira, 05 de outubro de 2022
Pecha a porta ao referendo no Sáhara Occidental
O rei Mohammed VI lanzou na noite do domingo o programa de "rexionalización avanzada" do país, que rexeita a Fronte Polisario.
Redacción - 18:45 04/01/2010
Tags: autodeterminación autonomía Marrocos rexionalización Sáhara Occidental
A Fronte Polisario afirmou este luns que a decisión do rei Mohamed VI de crear unha comisión para a rexionalización do país, que comezaría a actuar no Sáhara Occidental, é unha "chantaxe" para "obstaculizar" a posíbel continuación das conversas de paz a finais de xaneiro.
O enviado especial da ONU para o conflito, Christopher Ross, ten intención de convocar as partes a finais deste mes de xeito informal para intentar renovar as negociacións, interrompidas en marzo de 2008.
A Fronte asegurou que "non aceptará" a autonomía de non se recoñecer antes o dereito de autodeterminación do pobo saharauí, e dixo "non estar preocupada" xa que o litixio debe resolverse no marco das Nacións Unidas.
Mohammed VI lanzou na noite do domingo, tal e como estaba previsto desde hai tempo, o programa de "rexionalización avanzada" do país, unha "evolución maior nos modos de goberno territorial", da que o Sáhara Occidental sería "un dos primeiros beneficiados", asegurou.
O obxectivo do plan é englobar "todas as rexións do reino", tendo en conta as "especificidades" do país, tal como que a monarquía marroquí "figura entre as máis antigas do mundo", dixo.
Ademais, e malia as similitudes co modelo español que se deu en coñecer como 'café para todos', asegurou que cómpre evitar "caer no mimetismo ou na reprodución ao pé da letra de experiencias estranxeiras".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O rei Mohammed VI de Marrocos, no centro, xunto ao seu irmán e o seu fillo, á esquerda, o príncipe herdeiro (clique para ampliar)
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto